Συντεταγμένες: 47°55′16.90″N 106°54′19.87″E﻿ / ﻿47.9213611°N 106.9055194°E﻿ / 47.9213611; 106.9055194

Ουλάν Μπατόρ
Το **Ουλάν Μπατόρ** (/ˌuːlɑːn ˈbɑːtər/; (Μογγολικά:*Улаанбаатар* - Ουλαανμπαατάρ - δλδ. «Κόκκινος Ήρωας») είναι η μεγαλύτερη πόλη και πρωτεύουσα του κράτους της Μογγολίας. Η πόλη βρίσκεται στην βορειο-κεντρική Μογγολία, σε υψόμετρο 1.300 μ, στην κοιλάδα του ποταμού Τουούλ (Tuul). Το Ουλάν Μπατόρ λόγω της γεωγραφικής θέσης του - σε βόρειο παράλληλο, σε υψόμετρο και εκατοντάδες χιλιόμετρα μακριά από την κοντινότερη ακτή - **είναι η πιο κρύα πρωτεύουσα του κόσμου**, με σύντομα θερμά καλοκαίρια και μακριοί πολύ ψυχροί και ξηροί χειμώνες. Η μέση ετήσια θερμοκρασία της περιοχής είναι -1,3°C.

Όταν η πόλη έγινε πρωτεύουσα της Λαϊκής Δημοκρατίας της Μογγολίας, μετονομάστηκε σε Ουλάν Μπατόρ («Κόκκινος Ήρωας»), προς τιμήν του εθνικού ήρωα της χώρας Νταμντίν Σιουχμπαατάρ, οι πολεμιστές του οποίου απελευθέρωσαν τη Μογγολία από την Κινέζικη κατοχή με τη βοήθεια του Κόκκινου στρατού.

  

Το όνομα της πόλης στην κλασική μογγολική γραφή

Ιστορία
-------

### Θρησκευτική γιούρτα

Το Ουλάν Μπατόρ ιδρύθηκε το 1639 με την ονομασία Ούργκα (Örgöö) και αποτελούταν από γιούρτες, (δλδ. νομαδικές εγκαταστάσεις με αντίσκηνα). Αρχικά βρίσκονταν στη λίμνη Σιρέετ Τσαγκάαν στο σημερινό Οβορχανγκάι, περίπου 250 χλμ. από τη σημερινή του τοποθεσία.

Ως περιοδεύων μοναστηριακός οικισμός, μετακινούταν σε περιοχές κατά μήκος των ποταμών Σελέγκε, Ορχόν και Τουούλ, ανάλογα με τις ανάγκες των νομάδων κατοίκων του σε προμήθειες. Κατά τους πολέμους Τζουνγκάρ στα τέλη του 17ου αιώνα, μετακινήθηκε προς την εσωτερική Μογγολία. Με την ανάπτυξη του οικισμού μειώθηκαν και οι μετακινήσεις του και το 1778 η κινητή αυτή πολιτεία εγκαταστάθηκε πλέον μόνιμα στη σημερινή της θέση, κοντά στους ποταμούς Σέλμπε και Τούουλ, και στη διαδρομή των καραβανιών ανάμεσα στο Πεκίνο και την Κιάχτα. Μετά από αίτημα του Γιουντεντόρτζι στον αυτοκράτορα Κιανλόνκ, αναγνωρίστηκε επίσημα η τελετή τιμής στο βουνό Μπογκντ Χαν Ουούλ το 1778, στη σκιά του οποίου βρίσκονταν πλέον το Ουλάν Μπατόρ, εξασφαλίζοντας ετήσιες συνδρομές για την πόλη. Η πόλη έγινε έδρα όχι μόνο του Τζεμπτσουντάμπα Χουτουγκτού, αλλά και των απεσταλμένων της κινεζικής δυναστείας των Τσινγκ. Έτσι, μία μόνιμη κινεζική εμπορική πολιτεία αναπτύχθηκε για χιλιόμετρα ανατολικά του κέντρου της πόλης, κατά μήκος της εμπορικής διαδρομής. Από το 1778, η πόλη της Ούργκα είχε περίπου 10.000 μοναχούς που τηρούσαν ευλαβικά τους μοναστικούς κανόνες. Παράλληλα, η πόλη δεχόταν επισκέψεις αρκετών ξένων αποστολών και ταξιδιωτών, ενώ το 1806 έφτασε στην πόλη αποστολή 130 ανδρών από τη Ρωσία και το 1863 ιδρύθηκε εκεί το ρωσικό προξενείο.

### Οι επαναστάσεις του 1911 και του 1921, και η κομμουνιστική περίοδος

Στις αρχές του 20ου αιώνα, το Ιχ Κουρέε είχε πληθυσμό περίπου 25.000 κατοίκων, από τους οποίους περίπου οι 10.000 ήταν βουδιστές μοναχοί ή εργάζονταν στα μοναστήρια. Το 1911, με τη δυναστεία των Κινγκ στην Κίνα να καταρρέει, οι αρχηγοί των Μογγόλων συναντήθηκαν στην πόλη με στόχο να αποτινάξουν την κυριαρχία δύο αιώνων των Μαντσού στη χώρα. Στις 29 Δεκεμβρίου του 1911, ο 8ος Τζεμπτσουντάμπα Χουτουγκτού ανακηρύχθηκε ηγεμόνας της ανεξάρτητης Μογγολίας και έλαβε τον τίτλο του Μπογκντ Χαν. Το Κουρέε, ως έδρα του Τζεμπτσουντάμπα Χουτουγκτού αποτέλεσε την προφανή επιλόγή πρωτεύουσας για το νέο κράτος. Παρολ' αυτά, η τρίπλευρη συμφωνία του 1915 ανάμεσα στη Ρωσία, τη Μογγολία και την Κίνα, παραχώρησε απλή αυτονομία στη Μογγολία. Το 1919, η Μογγολική αριστοκρατία με την αντίθετη γνώμη του Μπογκντ Χαν, συμφώνησε με τον Κινέζο κυβερνήτη Τσεν Γι στην επίλυση του μογγολικού προβλήματος με όρους της εποχής των Κινγκ. Πριν όμως αυτή η συμφωνία τεθεί σε ισχύ, τα κινεζικά στρατεύματα κατέλαβαν του Κουρέε και κατάργησαν πλήρως την αυτονομία.

Το 1921 η πόλη άλλαξε δύο φορές καθεστώς, καθώς το Φεβρουάριο μικτές ρωσικές και μογγολικές δυνάμεις με ηγέτη τον βαρόνο Ουγκέρν κατέλαβαν την πόλη, απελευθερώνοντας τον Μπογκντ Χαν και εξουδετερώνοντας τα κινεζικά φυλάκια. Η κατάληψη της Ούργκα (Κουρέε) από τον Ουγκέρν επέφερε βανδαλισμούς και λεηλασίες στην πόλη, καθώς και την πλήρη εξάρθρωση της εβραϊκής κοινότητας εκεί. Στις 22 Φεβρουαρίου του 1921, ο Μπογκντ Χαν στέφθηκε ξανά πρίγκηπας (χαν) της Μογγολίας. Παράλληλα όμως, μία κουμμουνιστική δύναμη Μογγόλων με υποστήριξη από τους σοβιετικούς σχηματίστηκε στη Ρωσία και εισέβαλε στη Μογγολία, οδηγώντας στην ήττα των στρατιωτών του Ουγκέρν τον Ιούνιο του ίδιου έτους. Ένα μήνα μετά, ο νέος αυτός στρατός κατέλαβε πάλι την Ούργκα. Τελικά, στις 29 Οκτωβρίου του 1924 η πόλη μετονομάστηκε Ουλάν Μπατόρ (σημ. κόκκινος ήρωας), ως αναφορά στον Σουχμπαατάρ, ηγέτη του μογγολικού κομμουνιστικού στρατού, ο οποίος πέθανε τον προηγούμενο χρόνο.

Κατά την περίοδο της σοσιαλιστικής δημοκρατίας, και ειδικότερα μετά το τέλος του Β' Παγκοσμίου Πολέμου, τα περισσότερα τμήματα καταυλισμών της πόλης με γιούρτες αντικαταστάθηκαν από κτίρια διαμερισμάτων σοβιετικού τύπου, συχνά με τη χρηματοδότηση της ΕΣΣΔ. Ο αστικός σχεδιασμός ξεκίνησε τη δεκαετία του 1950, ενώ το μεγαλύτερο τμήμα της σύγχρονης πόλης είναι αποτέλεσμα της κατασκευαστικής περιόδου μεταξύ του 1960 και του 1985. Ο υπερμογγολικός σιδηρόδρομος, που συνδέει το Ουλάν Μπατόρ με τη Μόσχα και το Πεκίνο, ολοκληρώθηκε το 1956.

Πολιτισμός
----------

|  |  |  |
| Κρατική Όπερα | Κρατικό Θέατρο | Εθνική Πινακοθήκη της Μογγολίας |

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4935. Ανακτήθηκε στις 6  Αυγούστου 2018.
2. ↑  G2CN11044.
3. ↑  www.sohu.com/a/325283911\_276265. Ανακτήθηκε στις 16  Αυγούστου 2021.
4. ↑  Протоколы 1-го Великого Хуралдана Монгольской Народной Республики. Улан-Батор-Хото, 1925.(in ρωσική)

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **Ουλάν Μπατόρ**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουλάν Μπατόρ** |

* Μπατόρ Ουλάν Μπατόρ στο Curlie
* επίσημη ιστοσελίδα του δήμου

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πρωτεύουσες Ασιατικών Κρατών |
| --- |
|  |
| Ανεξάρτητα Κράτη | 
* Άγκυρα
* Αμμάν
* Άμπου Ντάμπι
* Ανόι
* Ασγκαμπάτ
* Βαγδάτη
* Βηρυτός
* Βιεντιάν
* Γερεβάν
* Δαμασκός
* Ιερουσαλήμ
* Ισλαμαμπάντ
* Καμπούλ
* Κατμαντού
* Κότε
* Κουάλα Λουμπούρ
* Λευκωσία
* Μαλέ
* Μανάμα
* Μανίλα
* Μόσχα
* Μουσκάτ
* Μπακού
* Μπανγκόκ
* Μπαντάρ Σερί Μπεγκαβάν
* Μπισκέκ
* Νέο Δελχί
* Νέπιντο
* Νουρ-Σουλτάν
* Ντάκα
* Ντίλι
* Ντουσαμπέ
* Ντόχα
* Ουλάν Μπατόρ
* Πεκίνο
* Πιονγιάνγκ
* Πνομ Πεν
* Πόλη του Κουβέιτ
* Ριάντ
* Σαναά
* Σεούλ
* Σιγκαπούρη
* Ταϊπέι
* Τασκένδη
* Τεχεράνη
* Τζακάρτα
* Τιμπού
* Τιφλίδα
* Τόκιο
 |
|  |
| Εξαρτημένα Εδάφη | 
* Γουέστ Άιλαντ (Αυστραλία)
* Μακάου (Κίνα)
* Ντιέγκο Γκαρσία (Ην. Βασίλειο)
* Φλάινγκ Φις Κόουβ (Αυστραλία)
* Χονγκ Κονγκ (Κίνα)
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157329306
* LCCN: n82211486
* GND: 4061507-8
* SUDOC: 050365568
* NKC: ge391521

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
 |

 |